cyanic-selkie/wikianc huggingface dataset:
.uz
.uz er Usbekistans nasjonale toppnivådomene (ccTLD) for internett. Det ble tidligere administrert av Euracom GmBH, men ble senere redelegert til UZINFOCOM.
Sogna
Sogna, eller Sokna, er ei elv som dannes ved utløpet av innsjøen Sognevannet i Strømsoddbygda, øverst i Soknedalen i Ringerike. I dag er elva tilnærmet uregulert, men i tidligere tider var Soknavassdraget viktig for tømmerfløtingen, som lokalt kalles «brøtning». Vassdraget ble i 1993 vernet mot kraftutbygging gjennom Verneplan IV for vassdrag.
Bygge- og anleggsnæringen
Hos Statistisk sentralbyrå opereres det med tre virksomhetsområder i bygge- og anleggsnæringen:
En byggeprosess er det som beskriver planleggingen og oppføringen av en konstruksjon, fra tenkt idé til drift. Man deler byggeprosessen inn i ulike faser, hvor forskjellige aktører er med i de ulike fasene. Det hele starter med en tenkt idé hos en byggherre, hvor man så engasjerer en entreprenør til å oppføre bygget.
Idrettsforeningen Eiker Kvikk
Klubben har gjennom alle år drevet med fotball. Innen herre-fotball har klubben aldri vært i en høyere divisjon enn 4. divisjon. Innen dame-fotball var de i øverste divisjon i perioden 1981 til 1983.
Kompagniport
Kompagniport ble oppført som avløser for Kompagnihuset som lå ved Flensborgs nordlige bymur. Huset ble frem til 1845 brukt som laugets forsamlinghus, hvor de årlige gildefestene fant sted i husets store festsal. Selve porten var samtidig byens havneport hvor byens vekt var plassert.
Marie Blokhus
Marie Liland Blokhus (født 7. oktober 1982 på Tverlandet/Løding) er en norsk skuespiller.
Hans Birger Egeberg
Hans Egeberg var det første av medlemmene i Rinnanbanden som ble stilt for retten, som en slags prøverettssak. Til stor forundring for mange fikk han bare livsvarig da dommen falt i august 1945. Høyesterett skjerpet straffen til dødsdom Han ble henrettet på Kristiansten festning i Trondheim 4. oktober 1945.
Anne Rosellini
I 1996 grunnla Rosellini 1 Reel Film Festival i Seattle i USA. Hun har også stått for programmet i flere andre amerikansk filmfestivaler.
Alexandra Dahlström
Lena Marina Alexandra Dahlström (født 12. februar 1984 i Gävle, Gävleborgs län (Gästrikland)) er en svensk skuespiller og regissør. Hun har svensk far og russisk mor og snakker begge språk flytende. Hun ble belønnet med en guldbagge i 1999 for beste kvinnelige hovedrolle for rollen som Elin i Fucking Åmål (sammen med Rebecka Liljeberg).
Høsten 2004 medvirket Dahlström som DJ i Sen kväll med Luuk.
Fluks
Det er naturlig å kalle vektoren F for fluksvektoren. Størrelsen til denne blir noen ganger upresist omtalt som en fluks.
Deja Young
Meritter
Hun vant på nytt 100 og 200 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun ble dermed tatt ut til Paralympiske sommerleker 2016 i Rio de Janeiro. Der vant hun både 100 og 200 meter i klassen T46.
Fluks
Magnetisk felt
På differensiell form er dette Maxwells tredje ligning som danner grunnlaget for alle elektriske motorer og generatorer.
Hvis arealet S til sløyfen er så lite at feltet gjennom den kan anses som konstant, blir fluksen ΦB = B⋅S. Men nå er det magnetiske momentet til sløyfen som dermed kan beskrives som en dipol med energien
Andre flukser
som måles i enheter av A = C/s. For enhver transportprosess med strømningsvektor F kan det defineres en tilsvarende fluks gjennom en gitt flate. Dette behøver ikke være materiell transport, men kan for eksempel også gjelde transport av energi. Det kan være varmeledning eller transport av elektromagnetisk strålingsenergi gitt ved Poyntings vektor E × H.
Chrysomela vigintipunctata
Levevis
Chrysomela vigintipunctata tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Puppestadiet tilbringes på næringsplanten.
Soozie Tyrell
Soozie Tyrell (født 4. mai 1957 i Pisa i Italia), tidligere kjent som Soozie Kirschner, er en amerikansk fiolinist og sanger, mest kjent for sitt samarbeid med Bruce Springsteen i E Street Band.
Karriere
Tyrell opptrådte første gang med Bruce Springsteen i 1992 på hans album Lucky Town som korist. Hun deltok deretter på hver eneste Springsteen-album med nytt studiomateriale siden den gang, hovedsakelig med spille fiolin og synge kor og som støttevokalist, inkludert på albumene The Ghost of Tom Joad og Devils & Dust, som ikke var album med E Street Band, noe som har gjort at hun er den musikeren som har spilt på flere Springsteen-album enn noen andre medlemmer av E-Street Band, med unntak av Patti Scialfa og Springsteen selv.
I 2002 ble hennes fiolin et hovedelement for lyden på Springsteens album The Rising, og Tyrell ble med E Street Band for den påfølgende Rising-turneen i 2002–2003. Hun hadde også en framtredende rolle på hans ikke E Street, storband og folkemusikkorienterte album fra 2006, We Shall Overcome: The Seeger Sessions og påfølgende turneen med Sessions Band. Hun bidro på Springsteens album Magic (2007), Working on a Dream (2009), og Wrecking Ball (2012), og var en vesentlig del av Springsteen og E Street Bands påfølgende turneene for albumene Magic, Working on a Dream, og Wrecking Ball. På disse var hun på scenen for hver eneste sang, spilte akustisk gitar i tillegg til fiolin, og sang på en del duetter når andre medlemmer og Springsteens ektefelle Patti Scialfa ikke var tilstede.
Lars Ramstad (politiker)
Lars Ramstad (født 1941) er en norsk skolemann og politiker.
Plankeveien gjennom Østmarka
Historie
De eldste sommerveiene var ikke kjøreveier, mer rideveier og veifar. Tyngre og større transporter ble enten tatt der det var mulig med båt på elver, innsjøer og fjorder, eller på vinterføre med slede. Vinterveien gjennom Østmarka var en slik vei, for transport av plank og tømmer fra sagene i Enebakk og Nordre Follo til oppkjøpere og utskiping i Christiania.
Anathema
Midten av 90-tallet
Påfølgende år bytta Martin Powell posisjon med Cradle av Filths keyboardist Les Smith, som kom til å bli et viktig medlem av Anathema.
Karol Sidor
Tiden som minister til Pavestolen
Fra begynnelsen av sitt opphold ved Vatikanet knyttet Sidor tette kontakter til den polske vatikanminister Kazimierz Papée og til den italienske antifascistiske opposisjon rundt Alcide De Gasperi og Guido Gonella.
I landflyktighet
Sidor var opprinnelig blitt nektet asyl av Canadas regjering som betraktet ham som persona non grata, men de ombestemte seg i 1950 etter intervensjon fra pave Pius XII. Sidor var forblitt i Vatikanet, og hans tilstedeværelse i Roma hadde blitt en kilde til en viss knipe for paven gitt Sidors politiske tolle og rett etter krigen. Han var også blitt dømt in absentia til en 20 års straff av en tsjekkoslovakisk domstol i 1947.
Giuseppe Vallemani
Han ble kreert in pectore til kardinal i mai 1706 av pave Klemens XI, publisert i august 1707.
DS «Felix Scheder»
DS «Felix Scheder» var en tysk forpostbåt som ble senket i Åramsundet i Sande i Møre og Romsdal i 1944.
Sepp Straka
Han representerte Østerrike under Sommer-OL 2020 i Tokyo, hvor han ble nummer 10.
Ammoniumdikromat
Forsøk
(NH4)2Cr2O7(s) → Cr2O3(s) + N2(g) + 4H2O(g)
Alan King-Hamilton
Tidlig liv
Hamilton ble født i West Hampstead i London i 1904 som eneste sønn av advokat Alfred King-Hamilton. Han gikk på York House forberedende privatskole og kortvarig på Haberdashers' Aske's Boys' School, og fullførte utdannelsen ved Bishop's Stortford College. Han studerte jus ved Trinity Hall ved University of Cambridge, og fikk graden Bachelor of Arts av tredje klasse i 1927. Han kommenterte senere at «det er ikke vesentlig eller selv viktig å få en av første, eller selv en av andre klasse, for å lykkes ved skranken.» Hamilton tok sin Master of Arts i 1929, det samme året som han ble opptatt i Middle Temple.
I 1935 giftet han seg med Rosalind Irene Ellis (1906-1991), som han fikk to døtre med. I løpet av sine første år ved retten spesialiserte King-Hamilton seg på vegtrafikklovene før han også utvidet sine juridiske områder.
Juridiske karriere
Etter å ha blitt forfremmet til Queen's Counsel (QC), en tittel for særskilt erfarne og kvalifiserte jurister i Storbritannia, i 1954, ble han utpekt til Recorder of Hereford fra 1955 til 1965, av Gloucester fra 1956 til 1961, og av Wolverhampton fram til 1964. I dette året ble han utpekt som tilleggsdommer av Central Criminal Court, kriminaldomstolen, som førte til hans mest kjente saker:
Vicente André Gomes
Karriere innen politikken
I 1985 bestemte Vicente André Gomes seg for å søke en karriere innen politikken innen den sosialistiske politiske fløy. Han stilte til valg for partiet Movimento Democrático Brasileiro (MDB) og samme år ble han innvalgt som medlem av Câmara Municipal do Recife. Han forble medlem av byrådet frem til 1995.
Moss Side
Boligbebyggelse
Mange leiligheter i naboområdet Hulme ble revet tidlig i 1990-årene for å bli erstattet med småhus. Boligene i boligområdet Alexandra Park vest i Moss Side har blitt renovert og gatene har blitt bygd om for å minke frykten for kriminalitet. Mange andre boligområder i Moss Side har også blitt renovert i løpet av de to første tiårene på 2000-tallet og nye boliger har også blitt bygd der Manchester Citys gamle bane lå.
Microbarypus
Systematisk inndeling
Arten blir noen ganger plassert i slekten Bembidiomorphum.
Bjørn Kallevig
Musikalsk karriere
Kallevig begynte tidlig å spille gitar og var opptatt av musikk. Han opptrådte for Stavangers visemiljø på 70-tallet, både med egne opptredener, og sammen med andre. På denne tiden turnerte han mye med en visetrio for blant annet Forsvaret, fylkeskommuner og organisasjoner.
Tekstforfatter og låtskriver
Han har skrevet brorparten av de norske tekstene til Eriksen (Frank & Rita). Dessuten har artister som Leif & Kompisane, Sigvart Dagsland, Vamp, Kirsten Bråten Berg og Elin Furubotn benyttet seg av hans tekster. Hans tekst til Vamp-sangen «Våken Drøm» er oversatt til engelsk og utgitt i Japan og Hongkong.
Annet
I 1988 ble Kallevig tildelt Stavanger kommunes kulturstipend.
Stone Temple Pilots
Den 3. desember 2015 ble Weiland funnet død i turnebussen til bandet hans, The Wildabouts. I februar 2016 annonserte Stone Temple Pilots at de skulle avholde en online audition for å finne en ny vokalist.
Toshiro Mifune
Oppvekst
I 2016 fikk han en stjerne på Hollywood Walk of Fame.
Johannes Stubberud
Stubberud hadde bistått mange som hadde flyktet til Sverige. I tillegg hadde han skrevet en serie kritiske ledere. Det hele førte til at han ble arrestert i april 1941. Han ble først sendt til Møllergata 19 og Grini fangeleir før han ble sendt til Tyskland i september 1941. Han døde i Sachsenhausen i mars 1942.
Johann Lang
Johann Lang (født ca. 1487 i Erfurt i Tyskland, død 2. april 1548 i Erfurt) var en luthersk teolog.
Orazio Filippo Spada
Orazio Filippo Spada (født 23. desember 1659 i Lucca i Italia, død 28. juni 1724 i Roma) var en av den katolske kirkes kardinaler. Han var tilknyttet det pavelige diplomati, blant annet som nuntius i Köln, Østerrike og Polen. Han ble sendt til keiser Leopold for å megle fred etter at den spanske tronfølgekrig var brutt ut, men lyktes ikke ettersom keiseren antok at Roma støttet Frankrike. Senere ble han erkebiskop av Lucca 1704–1714, og av Osimo 1714–1724.
Johann Lang
Erfurts reformator
Etter Luthers og Lincks død ble hans liv mer ensomt. I sine siste leveår utgav han en ny liten katekisme, som han kalte «Christliche Fragestücke».
Sæle kirke
Byggverket er i tømmer og har 170 plasser.
Historie
Øst i sognet (I retning Balestrand) ville mange beholde den eksisterende kirken på Kvamsøy, men i de vesttlige delene av sognet jobbet mange for å bygge ny kirke. I 1890 samlet disse inn underskriftene til 61 husfedre på en søknad om å bygge ny kirke lenger mot vest. Denne søknaden ble avslått av sognestyret og kirkedepartementet. Noen år senere ble det satt i gang pengeinnsamling til ny kirke. Dette gjorde at departementet snudde, og i 1896 ble bygging av ny kirke godkjent.
Altertavle
Altertavlen er fra 1935. Fram til dette stod det bare et enkelt kors på alteret.
Asylbakken
Asylbakken (1A, 1B ) er en kort vei på Bakklandet i Trondheim. Veien går fra Nedre Bakklandet, og går forbi Bakke bydelshus, og ender opp i krysset Nordre Berggate / Kirkegata.
Victoria (roman)
Handling
Johannes er hovedpersonen, en møllersønn som i starten av sitt liv ville bli fyrstikkmaker. Han er forfatter og glad i naturen, men kan aldri få den han elsker, «rikmannsdatteren» Victoria. De to møtes første gang når Johannes er 14 år gammel, Victoria er fire år yngre. Vi følger dem helt til voksen alder, og ser særlig hvordan Johannes gjør alt for å imponere Victoria og for å klatre på den sosiale rangstigen. Han prøver å imponere i alt, men lykkes ikke. De møtes flere ganger og forteller om sine følelser, men hindres i å bli sammen på grunn av Victorias høyere stilling i samfunnet. Videre er Victoria tvunget til å gifte seg med den rike Otto på grunn av familiens økonomiske problemer. Otto dør i en jaktulykke og etterlater seg en ustabil fremtid for foreldrene. Til slutt dør Victoria i ung alder av tuberkulose, og etterlater seg kun et brev til Johannes der hun forklarer hvorfor hun har avvist Johannes og om det påtvungne ekteskapet med Otto.
Kai Hansen
Hansen har vært gjestemusiker på en rekke musikkalbum for en rekke band: Angra, Blind Guardian, Avantasia, Hammerfall, Heavenly, Stormwarrior, Headhunter, Michael Kiske og Heavenwood.
2. divisjon håndball for menn 2019/20
Koronavirusutbruddet i 2019–2020 gjorde at sesongen ble avsluttet 12. mars 2020. Som følger av dette vedtok håndballforbundet at lag som etter beregning havnet på kvalifiseringsplass for opprykk, ble gitt tilbud om direkte opprykk. Dermed rykket alle avdelingsvinnerne opp til 1. divisjon 2020/21. Lag som havnet på nedrykksplass, men som ville hatt mulighet for å beholde plassen dersom sesongen hadde blitt ferdigspilt, fikk tilbud om å bli værende i samme  divisjon. Dermed rykket kun to lag ned til 3. divisjon 2020/21.
Lee (Irland)
Navn
Den greske geografen Klaudios Ptolemaios og hans verk Geografike hyfegesis på 100-tallet e.Kr. beskrev en elv kalt Δαβρωνα (Dabrona) eller Λαβρωνα (Labrona), som forsøksvis er ansett å referere til elven Lee. Ptolemaios selv var lokalisert i Alexandria i Egypt, og hadde kun annenhåndskilder, og hans omtale er således ikke bekreftet, men det irske navnet på elven, Laoi, kan stamme fra Corca Luighe, som igjen stammer fra Luighe, sønnen til en mytisk figur Míl Espáine, en legendarisk stamfar til de første innbyggerne av Irland.
Bolivar (Disney)
Slektninger
Bolivar har også en sønn som heter Busse (også i oversettelser kalt «bisken» ). Busse ble tegnet flere ganger på 1940-tallet av den amerikanske tegneren Al Taliaferro, og er også med i Carl Barks' historie «Gamle kjærlighetsbrev». Dette var den eneste gangen Barks brukte Busse i ei historie. Senere har Busse vært sporløst forsvunnet.
Bolivar på andre språk
I amerikanske Bolivar-historier ble Bolivar også kalt for «Bornworthy» og «Bernie». Dette er fordi navnet «Bolivar» kunne gi assosiasjoner til den søramerikanske nasjonalhelten Simón Bolívar. Likevel har originalnavnet Bolivar blitt mest brukt i USA fra 1992 og senere.
Karl Lärka
Karl Lärka som fotograf
Lärkas portretter har tydelig dokumentariske trekk. Menneskene avbildes i sin hverdag, ofte i positurer og med tilbehør de selv har valgt. De avviker markant mot den tidens studioportretter, som ofte var tilrettelagte portretter der folk kledde seg opp og skulle stå på en bestemt måte. Karl Lärka er med sin tilknytning til arbeiderbevegelsen kjent som en "demokratisk fotograf". Han lot personene selv bestemme hvordan de skulle fremstå på bildet, om de skulle smile og hvordan de skulle være kledd. Lärkas dokumentariske arbeidsmetoder er også tydelige i hans nedtegnelser av eldre menneskers historier, en metode han kombinert med fotograferingen.
Barndom og oppvekst
Inspirert av en annen kurskamerat, Johan Öhman, begynte Karl Lärka sammen med Öhman å fotografere bondekulturen på Sollerön. Ved å ta betalt for portrettbilder av studiekolleger, kunne Lärka etter hvert kjøpe sitt første eget kamera, et Agfa av enkel modell.
Chrysomela saliceti
Chrysomela saliceti er i underkant av 10 mm lang. Den har et svart eller mørkt grønt hode og halsskjold (pronotum). Halskjoldet er litt smalere i bakkanten enn de klart røde dekkvingene. Dekkvingene har en uregelmessig punktur, ikke ordnet i langsgående rekker. Scutellumet er lite og svart på farge. Kroppen er jevnt oval som bladbillene ofte er. Beina er mørke.
Tjugum kirke
Byggverket er i tømmer og har 310 plasser. Den sentrale delen av skipet har et åttekantet grunnplan og kirkerommet er høyreist og romslig. Hjørneveggene i åttekanten er halvpartene så lange som sideveggene. Skipet fortsetter ut av åttekanten mot våpenhuset i vest. Den er bygget etter tegninger fra arkitekt Christian Heinrich Grosch. Grosch' tegninger ble modifisert og de opprinnelige tegningene er ikke kjent. Kirken var hvitmalt også i 1900. Bygget hadde i utgangspunktet nygotisk fasade, denne ble endret i klassisistisk retning ved ombyggingen i regi av Johan Lindstrøm i 1940. Taket ble hevet slik at begge tilbyggene har saltak i full høyde med møne helt inntil klokkehuset i takrytteren. Det ene utbygget forlenget slik at bygget samtidig fikk et mer langstrakt preg. Kirkerommet har åtte søyler som danner et midtrom og en omgang. Galleriet er todelt. Bygget er i laftet tømmer med tilbygg (våpenhus) i reisverk. Koret er to trappetrinn høyere enn skipet. Vinduene er opprinnelige og har et klassisistisk preg. Kirkeklokken er av stål og laget i 1893. Orgelet er fra 1898.
Buzz Aldrin, hvor ble det av deg i alt mylderet? (TV-serie)
Beskrivelse
Hovedpersonen i Buzz Aldrin er gartneren Mattias, som blir født samme natt som månelandingen finner sted i 1969. Han er opptatt av romfart og verdensrommet, og spesielt fascinert av Buzz Aldrin, det andre mennesket på månen. Buzz Aldrin er i Mattias' øyne den ypperste toer, et menneske som gjennomførte en av de største bragdene i menneskets historie, men som ikke ba om oppmerksomhet for det. Han ville bare gjøre en god jobb, være til nytte, i likhet med Mattias selv. Mattias bryter sammen etter å ha blitt dumpet av kjæresten Helle, og nærmest ved en tilfeldighet ender han på Færøyene. Der kommer han i kontakt med Havstein, som driver et ettervernhjem på en øy ute i havgapet. I en gruppe personer med skjøre sinn og mange hemmeligheter finner han en tilhørighet. Serien veksler mellom flere års perspektiv med utgangspunkt i Stavanger, men utspiller seg hovedsakelig på Færøyene i årene 1999-2000. Den lille bygda Gjógv var sentral i innspillingen.
Mottakelse
Premieren ble sett av 362 000 seere, noe som ga NRK1 en markedsandel på 22,3 prosent i målgruppen 12+.
Bakrus
Andre forhold
Alkoholen virker irriterende på maveslimhinnen og kan gi mavekatarr.
Grunnen til at man føler seg varm under effekten av alkohol er at blodårene utvider seg (vasodilatasjon). Dette gir oppvarming av huden med følelse av å være varm, og gir et øket varmetap til omgivelsene. Det er mange som har frosset ihjel ute i snøen på grunn av varmetap med rask nedkjøling under alkoholpåvirkning fordi de ikke greide å ta vare på seg selv, eller ikke ble tatt vare på av andre. Det innebærer stor risiko for dødsfall å la alvorlig alkoholpåvirkede personer være ute uten tilsyn i kaldt vær.
Kvamsøy kirke
Kvamsøy ligger i Sognefjorden, og er regnet som den minste øyen i verden med egen kirke. Øyen har en plass i historien som der kong Sverre lå med flåten sin før han møtte kong Magnus Erlingson i slaget ved Fimreite i 1184.
Altertavle
Altertavlen er fra 1716 og viser Jesus på korset. Rundt maleriet er det en barokktavle av høy kvalitet. Tavlen som stod i kirken før denne tavlen ble satt opp har sannsynligvis gått tapt.
Fotopapirstørrelser
Ukurante størrelser
Et problem kan oppstå dersom man for eksempel har en 400×300 mm-ramme og et bilde som måler 16×12 tommer (406×305 mm). Bildet vil da ikke få plass i rammen. Noen mulige løsninger er da enten å beskjære bildet med en papirkutter eller benytte en 500×400 mm-ramme med 400×300 mm-paspatur slik at man unngår å beskjære bildet.
The Mighty Dogfood
Historien
Etter at "the Regulators" (Simon Thorniley – trommer/sang, Arve Hinderaker – bass, Mellen (Erik Petter Mellesdal) – gitar) spilte sin siste konsert på ”to trapper opp” (”de røde sjøhus”) 30.09.1989, hadde de noen øvinger med gitaristen Steffen Schreuder før de ble oppløst. Simon (fra Warrington, England) og Arve gikk i tenkeboksen og bestemte seg for å start et nytt band. De fikk med seg Steffen igjen og Helgar Nygaard på trommer, da Simon ville lengre fram på scenen. ”The Biggest Lie” (etter en Hüsker Dü låt) var startet. Nytt låt materiell ble til etter noen få øvinger på ”Arbeidskolen for gutter” på Storhaug i Stavanger. Bra respons fra tilfeldig forbipasserende gjorde at de snart hadde mot nok til å ta sin første spillejobb, på en rockemønstring i ”Folken”.
Stjernebilde
Et stjernebilde er en gruppe stjerner visuelt forbundet til hverandre i en spesiell samling. I tredimensjonalt rom har de fleste stjernene liten sammenheng med hverandre, men kan for oss se ut til å være gruppert sammen på natthimmelen til himmelhvelvingen. Mennesker er svært gode til å finne mønster, og har gjennom tidene gruppert stjerner som ser ut til å være nære hverandre i stjernebilder. Et «uoffisielt» stjernebilde er et som ikke er godkjent av Den internasjonale astronomiske unionen, de blir også kalt «asterismer». Karlsvognen er et eksempel på en asterisme. Stjernene i et stjernebilde har sjelden astrofysiske forhold med hverandre, de ser bare ut til å være nær hverandre observert fra jorden. De vil typisk ligge mange lysår fra hverandre i rommet.
You Raise Me Up
Bakgrunn og Secret Gardens versjon
Sangen ble imidlertid ingen hit for Secret Garden, men etter hvert begynte flere irske og skandinaviske artister å spille inn egne versjoner av den. Brian Kennedy sang den i begravelsen til den nordirske fotballspilleren George Best i 2005, og Kennedys versjon nådde en fjerdeplass på den britiske singellista i januar 2006 og en tredjeplass på den irske singellista.
Vannspinat
Vannspinat vokser på sumpige steder som grøfter, dammer og rismarker. Den tåler overhodet ikke frost. Planten har nå en kosmopolitisk utbredelse i varmt, fuktig klima, men den er usikkert hvor den egentlig kommer fra. Bladene og stengelen er mye brukt som grønnsak, spesielt i Sørøst-Asia.
Killswitch Engage
De to første albumene
Bandet begynte på sitt andre album i november 2001, og med et større budsjett fikk de bruke et bedre studio, Zing Studios, hvor de fikk bedre tid på seg til å fikse på sangene. Albumet ble mikset i januar på Backstage Studios av Andy Sneap, og fikk navnet Alive or Just Breathing, fra sangtekstene til sporet «Just Barely Breathing». En musikkvideo for singlene «My Last Serenade» økte bandets eksponering til det offentlige, og albumet endte på 37.-plass på Top Heatseekers. Etter utgivelsen, bestemte bandet seg for å utvide og ta inn et medlem til, mens Dutkiewicz byttet til gitar, og tidligere trommis i Aftershock, Tom Gomes, begynte i bandet.
Galaxy OS
Galaxy OS er en Linux-distribusjon som er basert på Ubuntu, men med MacBuntu-pakken installert for å gi en annen følelse. Pakken inkluderer mange bakgrunnsbilder, en annerledes innlogging, oppstart og avslutningsskjerm m.m.
Ventusky
Navnet Ventusky er en kombinasjon av to ord – det latinske ordet «ventus» som betyr vind, og det engelske ordet «sky» som betyr himmel.
Peso
Peso betyr «vekt» på spansk, og er navnet på følgende myntenheter:
Antisemittisme
Jøder, kristne og muslimer
Rykter om jødiske ritualmord dukke jevnlig opp i europeisk middelalder. Blant de mest kjente er drapet på William fra Norwich i 1144. Fra nyere tid kjennes «Beilis-saken» fra Kyiv, der jøden Menahem Mendel Beilis (1874–1934) i 1911 ble anklaget for drap på en tolv år gammel gutt.
Islam
Både islam og kristendom har på religiøst grunnlag et ambivalent eller anstrengt forhold til jødedommen. Da Muhammed sto frem som profet var det godt etablerte jødiske samfunn på den arabiske halvøy blant annet i Medina og Khaybar. Det grunnleggende budskapet i Koranen er at Muhammeds budskap bekreftet, korrigerte og kompletterte de eksisterende bibelske skriftene. Jøder og kristne blir respektfullt omtalt som «bokens folk». I sure 5: 44–49 blir jøder og kristne oppfordret til å være lojale mot sine respektive skrifter slik at de vennskapelig kan konkurrere med muslimene om gode gjerninger. Andre deler av Koranen kritiserer jødene for å rote til den guddommelige åpenbaringen. I løpet av Muhammeds tid ble forholdet til jødene mer anstrengt blant annet ved at bønneretningen ble endret fra Jerusalem til Mekka. Da Muhammed etablerte Medina som sin maktbase var forholdet til de jødiske stammene i byen et vanskelig punkt. I Medinakonstitusjonen ble jøder og muslimer omtalt som et fellesskap, umma, under Muhammeds ledelse med fulle religiøse og økonomiske retter for jødene. Da Muhammed innledet krig med Mekka ble jødene i Medina anklaget for å gå bak ryggen på Muhammed. Under et blodig oppgjør i Medina ble jødene fordrevet fra byen. I oasebyen Khaybar ble jødene tvunget til å underkaste seg og betale avgift.
I islamske land har jøder, kristne og noen andre religiøse grupper hadde spesiell status som beskyttet minoritet, dhimmi, med religionsfrihet og juridisk selvstendighet i familierettslige saker. Generelt har jødene hatt bedre betingelser under islamsk styre enn under kristent. For sin tid var betingelsene for jødene relativt generøse i de islamske landene. I flere islamske riker kunne både jøder og kristne inneha de fleste høye statlige embeder.
Antisemittisme gjennom historien
Jødehatet har tatt mange former gjennom historien. Ett konkret eksempel er den katolske kirkes påbud om at jødene måtte merkes og bære tydelige kjennetegn, blant annet karakteristiske flate, spisse hatter eller Judenflecken, «jødeflekker», runde tøymerker som måtte sys på kappene. Ulike hatte- og merkepåbud gjaldt fra 1215 til 1789 både for jøder og arabere, og til dels også magikere, utenfor ghettoene der de var henvist til å bo. Tilsvarende påbud om synlig merking er i vår tid særlig kjent i form av den gule davidstjernen som jøder måtte bære i Tyskland og det okkuperte Europa fra 1942 til 1945.
Holocaust
I tidsskriftet Deutsche Justiz («Tysk rettsvesen») utgitt 21. oktober 1938, skrev Walter Buch, leder for NSDAPs øverste domstol: «''Jøden er intet menneske. Han er legemliggjørelsen av forråtnelse. På samme måten som sopp ikke kan gjennomtrenge treverket før det begynner å råtne, var det først etter at den tyske nasjon, svekket av blodtapet under tredveårskrigen, hadde begynt å råtne fra innsiden, at jøden klarte å kravle seg inn i det tyske folk og bringe ulykke over det.''» I barneboken Der Giftpilz (= Giftsoppen) av Ernst Hiemer, utgitt i Nürnberg i 1938, står det: «Ohne Lösung der Judenfrage - kein' Erlösung der Menschheit» (Uten en løsning på jødespørsmålet - ingen frelse for menneskeheten). En tekst i frontkjempersangboken fra 1943 er slik: «Vi svarte da vår Fører: Vi reiser alle mann til kamp mot bolsjevismen og jødisk verdensbrann.»
Antisemittisme i dag
Motstand mot eller kritikk av staten Israel tipper ofte over i antisemittisme. Særlig på venstresiden og blant europeiske muslimer er antisemittisme mer utbredt enn i befolkningen ellers. Ifølge Pears Institute for the Study of Antisemitism er den tradisjonelle nasjonalistiske antisemittismen mest utbredt. Ifølge Pew sier 23 % av innbyggerne i Litauen at de ikke ønsker jøder i landet, i Polen 18 %, mens i Ukraina sier 5 % av innbyggerne at de ikke ønsker jøder i landet. Ukraina er et multireligiøst land med en jødisk minoritet på omkring 300,000, mens det i Polen er svært få jøder igjen etter holocaust og fordrivelsen i 1967.
Håvard Rem skrev i 2016 at «Antirasister tar «jødetesten» på utsagn om minoriteter. Dessverre bruker de ikke testen på utsagn om jøder».
Antisemittisme i Norge
De nasjonsløse jødene ble på 1800-tallet oppfattet som en symbolsk motsetning til nasjonal identitet. Ved folketellingen i 1875 var det bare 25 jøder i Norge. Jøder var et vanlig tema i avisen Morgenbladet på 1800-tallet. Morgenbladet støttet kampen mot jødeparagrafen, men var nedlatende i omtale av jøder. Morgenbladet argumenterte prinsipielt mot jødeparagrafen og advarte samtidig mot konsekvensene av å oppheve paragrafen. Henrik Wergeland var også nedlatende i omtale av to arresterte jøder i 1844. Wergeland mente at ved å oppheve paragrafen ville det komme mange rike, opplyste og foretaksomme jøder til landet. I tillegg til dette økonomiske argumentet begrunnet han motstanden mot paragrafen med kristen nestekjærlighet. For Wergeland var det en forutsetning av jødene var kulturelt assimilerte og lot religionen være en privatsak. I 1920-årene trykket Aftenposten og Tidens Tegn, landets to største aviser, mange antisemittiske karikaturer. På valgdagen til Stortinget i 1924 trykket Aftenposten en karikatur av den internasjonale bolsjeviken med jødiske trekk, og appellerte «stem norsk». Nils Kjær, en populær journalist og forfatter av blant annet obligatoriske skolebøker, var åpent antijødisk, men var klar motstander av vold mot jøder.
Quisling og Nasjonal Samling
Hans Fredrik Dahl skrev i biografien at Quislings antisemittisme var et middel til å innsmigre seg hos tyske okkupanten og dermed styrke NS' posisjon. Kjetil Braut Simonsen skriver at Quisling brukte antisemittismen for å legitimere «nyordningen» av landet blant annet ved å påstå at alle de gamle partiene var «jøde-lakeier». Quisling hevdet at et pågikk en «jødifisering» særlig ved «jødeinvasjon» (etter 1935) i form av jødisk tankegods som smittet nordmenn med en nedbrytende mentalitet. Ifølge Quisling var både liberalismen og marxismen jødiske ideer som alle partier unntatt NS hadde omfavnet. Fra 1940 til angrepet på Sovjetunionen i 1941 ble «jødebolsjevismen» tonet ned på grunn av ikke-angrepspakten, men etter invasjonen av Sovjetunionen ble «jødebolsjevismen» det sentrale.
Norske forfattere
Ludvig Holberg ga uttrykk for antisemittiske holdninger og ideer, og skrev blant annet at det ikke finnes større løgnere enn jøden og at de lyver bare for å lyve. Holberg baserte seg blant annet på Johann Andreas Eisenmengers Entdecktes Judenthum (utgitt posthumt 1711) som senere ble et antisemittisk standardverk.
Alf Larsen
Alf Larsens antisemittisme tiltok og ble etterhvert dominerende i hans politiske syn. Han var etter andre verdenskrig en ledende antisemitt i Norge: Han uttrykte seg skeptisk til tall og vitneskildringer om holocaust. Larsen benektet ikke at det fantes gasskamre og at jøder ble forfulgt, men mente at jødene selv var skyld i forfølgelsen og tilintetgjørelsen. Larsen mente at Hitler og hans folk med rette skar alle jøder over en kam, og Larsen gikk langt i å rettferdiggjøre folkemordet. Larsen beskrev den stereotype jøde med utgangspunkt i handelsmannen Leib Sachnowitz i Larvik. Sachnowitz og Larsen drev fra slutten av 1920-tallet antikvitetshandel sammen. Sachnowitz ble drept i Auschwitz i desember 1942 og Larsen mente i praksis at Sachnowitz fikk som fortjent. Sønnen Herman Sachnowitz overlevde.
Konstantinordenen
Konstantinordenen, eller Den hellige militære konstantinske Sankt Georgs Orden, er en katolsk ridderorden som ifølge sin egen tradisjon ble stiftet av keiser Konstantin i år 313. Mer sannsynlig oppstod den på midten av 1500-tallet. Frem til 1860 ble ordenen utdelt både i Parma og Sicilia. Deretter ble Roma ordenens sentrum. Den arvelige verdigheten som stormester har i mange hundre år ligget hos fyrstehuset Bourbon.
Antisemittisme
Holocaust i Norge
Ved innledningen til andre verdenskrig var det rundt 2,100 jøder i Norge. Under den tyske okkupasjonen av Norge under andre verdenskrig ble over 770 deportert jøder til utryddelsesleirer på det tyskokkuperte kontinentet, der det store flertallet av dem ble drept. Kun et trettitall av disse overlevde deportasjonen fra Norge. Arrestasjon og internering av jødene ble utført av vanlig norsk politi med bistand av Hirden og Germanske-SS Norge. Jødenes eiendommer i Norge ble beslaglagt av NS-regimet og i mange tilfeller solgt billig til frontkjempere og NS-medlemmer. I ettertid har det lenge vært diskutert og forsket på hvorfor deportasjonene fra Norge var så lett å gjennomføre blant annet hvilken rolle mulig antisemittisme hadde. Oddvar Høidal konkluderte, blant annet ved sammenligning med Danmark, med at kollaboratørstyret og dets antisemittisme var avgjørende for den store andelen norske jøder som ble deportert. De ledende personene i NS fremmet en ekstrem antisemittisme begrunnet i konspirasjonsteori og NS-regimet tok egne initiativ til antijødiske tiltak.
Terje Lilleseth
Han vant tre NM-gull og ni NM-medaljer på 800 meter, 1500 meter og stafett i perioden 1950–1955.
.us
Restriksjoner på bruk av .us-domener
Det forlanges også at registranter skaffer komplett kontaktinformasjon uten utelatelser. Tilleggsinformasjon er også påkrevd.
Toni Gundersen
I 2005 deltok hun og familien i en episode av TV3-dokumentaren En annen verden, hvor de tilbrakte ti dager sammen med en indianerstamme i Sør-Amerika.
SBS Broadcasting Group
SBS Broadcasting Group var en europeisk kringkastingsgruppe som drev kommersielle TV-kanaler, radiostasjoner og relaterte virksomheter i Vest-og Sentral-og Øst-Europa. SBS hadde kringkastingstjenester i Norden, Belgia, Bulgaria, Finland, Hellas, Ungarn, Nederland, Romania og Storbritannia.
Oskar Kokoschka
Han hadde en stormfull affære med Alma Mahler fra 1912 av. Etter flere år fant hun at det ble for anstrengende med så mye lidenskap, og brøt ut. Han fortsatte å være forelsket livet ut, og malte sitt mesterstykke Vindens brud (stormen) som en hyllest til henne.
Georg Emil Hansen
Georg Emil Hansen (født 12. mai 1833 i Næstved, død 21. desember 1891 på Frederiksberg) var fotograf og en av fotografiets pionerer i Danmark i andre halvdel av 1800-tallet.
Raviv Ullman
Ricky Ullman spiller i TV-serien Phil fra fremtiden som går på Disney Channel.
Georg Frederik von Krogh (1732–1818)
Georg Frederik von Krogh (født 7. oktober 1732 i Trondheim, død 3. august 1818 i Trondheim) var en norsk offiser.
Han synes å være vendt tilbake til Norge om høsten 1758, deltok i troppesamlingen i Holsten samme år og ble utnevnt til generaladjutant hos Frederik V. 1760 ble han kun 28 år gammel forfremmet til oberst og sjef for 1. throndhjemske Infanteriregiment. I spissen for denne avdeling innfant han seg 1762 i Mecklenburg, da hæren under Saint-Germain skulle ta opp kampen mot russerne. 1768 ble von Krogh kammerherre, 1772 generalmajor av infanteriet og kommanderende general nordenfjells, 1774 hvit ridder, 1781 generalløytnant.
Estelle av Sverige
Dåp
Dåpen av prinsessen fant sted 22. mai 2012. Dåpen foregikk i Slottskyrkan på Stockholms slott og ble forrettet av erkebiskopen av Uppsala, Anders Wejryd. Faddere er kronprins Haakon av Norge; kronprins Willem-Alexander av Nederland; kronprinsesse Mary av Danmark; prinsessens onkel prins Carl Philip; og prinsessens tante Anna Westling Söderblom.
Joachim Hauer
Joachim Hauer (født 2. februar 1991) er en norsk skihopper som representerer Bækkelagets Sportsklub og Kollenhopp.
Karriere
Hauer tok gull i stor bakke (K120) i junior-NM 2011 på Lillehammer, og kom på andreplass i normalbakke.
.ua
Registrering
Registrering gjøres på tredje nivå, under generiske og geografiske subdomener på andre nivå. (Det ser imidlertid også ut til å være en del navn som er registrert direkte på andre nivå.) Tilgjengelige generiske andrenivå-domener er:
Vind
Storskala vind — atmosfærisk sirkulasjon
Langs kysten av Nord-Amerika fører friksjon til at passatvinden snur enda mer med klokken, og resultatet er at passatvinden går inn i vestavindsbeltet og danner et kontinuerlig vindbelte for skip som reiser mellom Europa og Amerika.
Synoptisk vind
I visse tilfeller kan luftbevegelsene bli nesten eller helt dominert av sentripetalkrafta, mens corioliskraften får lite å si. Slik vind kaller vi syklostrofisk, og er kjennetegnet ved rask rotasjon over et lite område. Tropiske sykloner og tornadoer er eksempler på slik vind.
AMD K6-2
AMD K6-2 var en klone av Intel Pentium II, slik AMD K6 var en klone av Intel Pentium Pro. Den introduserte SIMD instruksjonssettet 3DNow! for multimedia, et større hurtigminne (32 Kb for instruksjoner og 32 Kb for data) og et grensesnitt kalt Super Socket 7 som var bakoverkompatibel med hovedkort for Socket 7. Den ble produsert med en 0.25 mikrometers prosess, kjørte i 2.2 Volt, og hadde 9.3 millioner transistorer.
Vind
Lokal vind og temperaturfordeling
Det motsatte av katabatisk vind er anabatisk vind, eller vind som flytter seg oppover. Dalbrisen som er beskrevet over er anabatisk vind.
Ragnhild Haga
Karriere
På nasjonalt nivå tok hun gull på 3 × 5 km stafett i 2009 sammen med Tuva Toftdahl og Astrid Uhrenholdt Jacobsen, sølv på sprint­stafett i 2010 sammen Tuva Toftdahl, sølv på 3 × 5 km stafett i 2012 sammen med Marte Monrad-Hansen og Astrid Uhrenholdt Jacobsen og sølv på samme distanse i 2013 sammen med Tuva Toftdahl Staver og Astrid Uhrenholdt Jacobsen.
Haga tok sitt første individuelle norges­mesterskap da hun vant 30 km i NM del 2 i Alta i 2018, på plassen foran Marit Bjørgen.
Shenyang J-6
Fra 1961 valgte man å produsere en kopi av MiG-19S, fremdeles under betegnelsen J-6, og flyet ble operativt fra 1964. Men fra 1966 ble både produksjon og kvalitetskontroll igjen forstyrret, denne gang av kulturrevolusjonen, og ikke før i 1973 var man i en situasjon hvor man kunne tenke på videre utvikling. En to-seters treningsvariant ble produsert under betegnelsen JJ-6, og fra april 1976 begynte man å produsere en rekognoseringsvariant under betegnelsen JZ-6.
Jeg sprengte TV’n i går
Musikere og instrumenter
En konsert-versjon av «Jeg sprengte TV'n i går», ble sendt 29. november 1997 i programmet Så hatten passer på NRK1. Opptaket var fra 31. januar/1. februar 1997 i Grieghallen. Kompbandet der besto av Johnny Sareussen (bass), Einar Hagerup (trommer), Åge Westgårdsrønningen (gitar) og Henryk Lysiak (elektrisk piano). Koret besto av Maja Neeraas, Yvonne Algrøy og Karin Fremstad.
22 (band)
Historie
22 ble opprinnelig dannet av Børmarks gamle bandkollega fra Gåte, Sveinung Sundli. Magnus produserte noen av låtene, og skulle ta del i bandet, før den daværende vokalisten forsvant. Magnus tok kontakt med sin gamle gitartekniker Mats Paulsen, og de to startet utformingen av det 22 vi kjenner i dag. Trommeslager Andreas Kjøl Berg ble så hentet inn bak trommesettet. "Kreativiteten og kjemien stemte helt overens, men etter en kort periode tok Andreas seg en pause fra bandet fordi tiden ikke strakk helt til. Det er årsaken til at kollega og kompis Kenneth Kapstad (Gåte/Motorpsycho/Monolithic/Goat the Head/Animal Alpha) gjorde trommene på E.S.P. Heldigvis kom Andreas tilbake for fullt etter kort tids opphold". Et knippe vokalister har vært innom bandets løp fra start frem til nå. 22 sin første vokalist vet man lite om, men er kjent for noen som den berømte «italieneren». Det finnes opptak på Urørt sine nettsider av hans vokal på en eldre låt. Før «Fox» steppet inn bak mikrofonen er det to nevneverdige vokalister som har satt tydelige spor. Martin Mulholland turnerte lenge med bandet, og la sin vokal på deres EP E.S.P. Deretter kom vokalist Hans Helgesen kjent fra bergensbandet The Pink Robots. Hans var forøvrig også vokalist i 22 før Martin ble hentet inn, men måtte bortprioritere 22 til fordel for sitt andre band Joe Frog, nå The Pink Robots. Ettersom at The Pink Robots karriere skjøt fart (blant annet Urørtfinalen 2010), måtte Hans igjen gi slipp på 22. Hans Helgesen gjorde flere konserter med 22, og begynte å legge vokal på bandets kommende, første studioalbum, Flux. Deretter var Per Kristian Trollvik vokalist, han har lagt vokal på Flux, og har gjort flere konserter med 22 sommeren 2010.
André Sehmisch
Sehmisch la opp som skiskytter i 1993, og startet sin egen skiskole.
Ålfoten kirke
Ålfoten kirke (Ålfoten kyrkje) er en langkirke fra 1678 i Bremanger kommune i Vestland fylke. Tidligere kan det ha stått en stavkirke på stedet.
Kirken er bygget i laftet tømmer og er kledd med liggende panel. Innvendig har kirken umalte tømmervegger. Det er sitteplass til 100 personer.
Montenegros demografi
I fem opštine utgjør serberne et absolutt flertall av befolkningen: Andrijevica (70 %), Plužine (61 %), Pljevlja (60 %), Herceg Novi (53 %) og Žabljak (50 %). Videre utgjør de den største befolkningsgruppen i Berane (47 %) og Bijelo Polje (40 %).
Befolkningshistorikk
Antall innbyggere i henhold til folketellinger til og med 2003:
Bosnjakene var ikke egen gruppe før ved tellingen i 2003. (7,77 % i 2003).
Skottland i høymiddelalderen
Gæliske konger fra Domnall II til Alexander I
Máel Coluims herjinger og forsøk på å smi krav til sine etterfølgere i de nordlige engelske områdene tvang fram en reaksjon fra de normanniske herskerne i England overfor det skotske kongedømmet. Máel Coluim hadde giftet seg med Margaret, søster til den angelsaksiske pretendenten til den engelske tronen, Edgar Ætheling, og hadde med dette ekteskapet gitt de fleste av sine barn kongelige angelsaksiske navn. I 1080 sendte kong Vilhelm Erobreren sin sønn ut med en hærstyrke for å erobre Skottland. Máel Coluim bøyde unna, underkastet seg Vilhelms autoritet og overga sin eldste sønn Donnchad som gissel. Kong Máel Coluim døde selv på et plyndringstokt i 1093.
Skotsk-normanniske konger: David I til Alexander III
Motstanden mot de skotske kongene var i denne perioden hard. Den første hendelsen er kanskje opprøret til Óengus, Mormaer av Moray. Andre som ga uforsonlig motstand var Somerled eller Somairle mac Gillai Brigte, Fergus av Galloway, Gilla Brigte av Galloway og Harald Maddadsson, sammen med to ættegrupper som i dag er kjent som MacHeth-klanen og MacWilliam-klanen. Den siste mente seg å nedstamme fra kong Donnchad II (Duncan II av Skottland) gjennom sin sønn William fitz Duncan. MacWilliam-klanen synes derfor å ha gjort opprør for tronen i seg selv. Opprøret var så alvorlig at etter at MacWilliam-klanen ble beseiret i 1230 ga den skotske kongen ordre til at den siste i ætten MacWilliam, et nyfødt pikebarn, skulle offentlig henrettes. Lanercost-krøniken forteller om skjebnen til den siste MacWilliam:
Andre kongedømmer
Herskeren i Moray ble ikke bare kalt «konge» i norrøne kilder, men også før Máel Snechtai ble kalt «konge av Alba» (= Skottland). Etter at Máel Snechtai ble navngitt i irske kilder, er disse herskerne kun blitt kalt for konger (jarler) av Moray. Likevel tok Moray over hele det skotske kongedømmet i 1040 med den berømte Mac Bethad mac Findláich (Macbeth 1040 – 1057) og hans etterfølger Lulach mac Gillai Coemgáin (Lulach 1057 – 1058). Etter 1130 ble Moray erobret og underlagt det skotske kongehuset da den siste innfødte hersker, Óengus av Moray, ble slått i et forsøk på å gjenerobre den skotske trone.
Lov og styring
Sheriffene var forlengelsen av kongen i styringen av kongelig land. Under David Is regime hadde kongelige sheriffer blitt etablert i kongens personlige kjerneområder, i tilnærmet kronologisk orden: Roxburgh, Scone, Berwick-upon-Tweed, Stirling og Perth. Under regimet til Vilhelm I var det så mange som rundt 30 kongelige sheriffer, inkludert i Ayr og Dumfries, nøkkelposisjoner ved grensen mellom Galloway og Carrick. Etter hvert som disse posisjonene ekspanderte gjorde kongens kontroll det samme. Mot slutten av 1200-tallet var sheriffer blitt etablert vestover så langt unna som Wigtown, Kintyre, Skye og Lorne. Gjennom disse utøvet kongene på 1200-tallet mer kontroll over Skottland enn noen av deres forgjengere noen gang var i stand til. Kongen selv var omreisende og hadde ingen fast hovedstad, men det stedet som kom nærmest var Scone. Ifølge rituelle tradisjoner ble samtlige skotske konger kronet i Scone av mormaer fra Strathearn og spesielt fra Fife. Selv om kong David I forsøkte å etablere Roxburgh som hovedstad, ble flere charter utlyst i Scone enn noe annet sted. Andre populære steder var Perth, Stirling, Dunfermline og Edinburgh (sistnevnte spesielt under regimet til Alexander II) og de andre kongelige burgher. Helt i begynnelsen av epoken synes Forres og Dunkeld å ha vært kongens mest foretrukne oppholdssted.
Ecclesia Scoticana
Ecclesia Scoticana, latin for Den skotske kirke, som system har ingen kjent eller dokumentert begynnelse, selv om kong Causantín IIs påståtte skottifisering av Den piktiske kirke kan bli sett på som begynnelsen. Før den normanniske perioden hadde Skottland stort sett klostre etter irsk modell og et dårlig utbygd system av bispedømmer. Etter at normannerne hadde erobret England krevde både erkebiskopen av Canterbury og erkebiskopen av York hver for seg overherredømme over Den skotske kirken. Kirken i Skottland hadde oppnådd uavhengighet etter pavelig bulle fra Celestin III (Cum universi, 1192). Det gjorde alle skotske bispedømmer, unntatt Galloway, formelt uavhengig av York og Canterbury. Men, ulik Irland som hadde blitt tildelt fire erkebiskoper i det samme århundret, hadde ikke Skottland mottatt noen og hele Ecclesia Scoticana med de enkelte skotske bispedømmer (unntatt Whithorn/Galloway) ble «spesiell datter av Roma». Nedenfor er en tabell over bispedømmer i ‘Hoved-Skottland’ på 1200-tallet:
Andres syn på Skottland
Den var en generell tro at kjerneområdet i Skottland var en øy eller i det minste en halvøy, kjent som Scotia, Alba(nia), eller på kartverket til Matthew Paris hvor det ble kalt for Scotia ultra marina og på den måten tegnet på midten av 1200-tallet. På et senere middelalderkart fra Italia er dette konseptet betegnet for hele Skottland. Den arabiske geografer al-Idrisi delte dette synet og fortalte om at Skottland «grenser opp til den engelske øy og er en lang halvøy nord for den større øy. Det er ubebodd og har verken byer eller landsbyer. Dens lengde er (ca) 250 kilometer.»
Tata Consultancy Services
TCS er en del av Tata Group. Selskapet omsatte for 25,7 milliarder USD i regnskapsperioden som ble avsluttet 31. mars 2022, og er børsnotert på BSE (tidigare Bombay Stock Exchange) samt NSE (National Stock Exchange) i India.
TCS ble etablert i Norden i 1991 og har idag rundt 20,000 medarbeidere i Sverige, Finland, Norge og Danmark.
Dornier Do X
Historikk
Tiden var åpenbart ikke moden for en flybåt med slike dimensjoner. Lufthansa var ikke interessert i å sette den inn i en atlanterhavsrute (Lufthansas første atlanterhavsrute til New York ble åpnet i 1938 og fløyet med Focke-Wulf Fw 200 «Condor»).
Nye demonstrasjonsturer
I et forsøk på å få tilbake noe av utgiftene til utvikling og bygging av Do X, ble flyet fra juni til november 1932 sendt ut på en ny tur til i Øst-Prøysen, Danzig, nordtyske byer og nedover langs Rhinen. Det var planlagt anløp av 32 byer som ble vellykket gjennomført.
Jag etter vind
Jag etter vind en norsk film fra 2013. Den er regissert av Rune Denstad Langlo, og har Marie Blokhus i hovedrollen som «Anna». Manus er skrevet av regissøren Rune Denstad Langlo. Filmen hadde norgespremiere 15. mars 2013.
Friidrett under Paralympiske sommerleker 2012 – 800 meter menn
T13
Finaleresultater: 1) Paralympisk rekord.  2) Personlig rekord.
Antony Padiyara
Biskop av Ootacamund
Han ble utnevnt av pave Pius XII den 3. juli 1955 til den aller første biskop av det indiske latinske bispedømmet Ootacamund. Han ble bispeviet den 16. oktober 1955 i Ootacamund av biskopen av Mysore, René-Jean-Baptiste-Germain Feuga; medkonsekratorer var biskopen av Coimbatore, Francis Xavier Muthappa, og Matthew Kavukattu, erkebiskop av Changanacherry for syro-malabarene.